| **Johanas Šnaideris-Amanasvok. *Johann Schneider-Ammann*** |
| --- |
|  |
| Gimimo vardas | Johann Niklaus Schneider |
| Gimė | 1952 m. vasario 18 d. (72 metai)Zumisvaldas, Šveicarija Šveicarija |
| Gyven. vieta | Langentalis |
| Sutuoktinis (-ė) | Katharina Ammann |
| Vaikai | 2 |
| Šveicarijos Federalinės Tarybos narys |
| Ėjo pareigas | 2010 m. lapkričio 1 d. – 2018 m. gruodžio 31 d. |
| Ankstesnis | Hansas-Rudolfas Mercas |
| Vėlesnis | Karin Keler-Zuter |
| Šveicarijos konfederacijos prezidentas |
| Ėjo pareigas | 2016 m. sausio 1 d. – 2016 m. gruodžio 31 d. |
| Ankstesnis | Simoneta Somaruga |
| Vėlesnis | Doris Loithard |
|  |
| Partija | Liberalai |
|  |
| Alma mater | Šveicarijos federalinis technologijos institutas CiuricheINSEAD |

**Johanas Niklausas Šnaideris-Amanas** (vok. *Johann Niklaus Schneider-Ammann*, g. 1952 m. vasario 18 d.) – šveicarų verslininkas, politikas ir buvęs Šveicarijos Federalinės Tarybos narys (2010–2018 m.). Jis priklauso Liberalų partijai bei 2016 m. buvo Šveicarijos konfederacijos prezidentas. Būdamas Federalinės Tarybos nariu, J. Šnaideris-Amanas vadovavo federaliniam ekonomikos reikalų departamentui.

Biografija
----------

Berno kantone, Zumisvalde, gimęs veterinarijos gydytojo sūnus J. Šnaideris-Amanas 1977 m. federaliniame technologijos institute Ciuriche baigė elektrotechnikos specialybę, o 1983 m. INSEAD verslo mokykloje Prancūzijoje įgijo verslo administravimo magistro laipsnį. 1990–2010 m. jis vadovavo savo šeimos mechanikos inžinerijos įmonei „Ammann Group", o tapęs Federalinės Tarybos nariu, perdavė įmonės kontrolę abiems savo vaikams. J. Šnaideris-Amanas yra vedęs, turi du vaikus ir gyvena Langentalyje.

### Politinė karjera

2016 m. Šveicarijos Federalinė Taryba
J. Šnaideris-Amanas su Indijos ministru pirmininku Narendra Modi Ženevoje 2016 m.
1999 m. federalinių rinkimų metu, J. Šnaideris-Amanas kaip Berno kantono ir laisvųjų demokratų partijos atstovas buvo išrinktas į Šveicarijos Nacionalinę Tarybą. Nuo 1999 m. jis taip pat pirmininkavo Šveicarijos mechanikos ir elektros inžinerijos pramonės įmonių sąjungai „Swissmem". 2003 ir 2007 m. jis buvo perrinktas į Nacionalinę Tarybą. 2007–2008 m. finansų krizės kontekste J. Šnaideris-Amanas kritikavo finansų sektoriaus atstovams skiriamas premijas. Tačiau J. Šnaiderio-Amano įmonė tais pačiais metais daug lėšų perkėlė į Džersį – mokesčių rojų.

2009 m. J. Šnaideris-Amanas tapo naujai įkurtos Liberalų partijos nariu. 2010 m. rinkimuose jis buvo išrinktas į Šveicarijos Federalinę Tarybą. 2010 m. lapkričio 1 d. jis pradėjo eiti federalinio ekonomikos reikalų departamento, kuris 2013 m. tapo federaliniu ekonomikos, švietimo ir tyrimų departamentu, vadovo pareigas. Taip pat jis anksčiau buvo paskelbęs apie ketinimą pasitraukti iš savo įmonės vadovo pareigų bei įvairių valdybos nario pareigų, jei bus išrinktas į Federalinę Tarybą.

2015 m. vadovaujant prezidentei Simonetai Somarugai, jis pradėjo eiti Šveicarijos viceprezidento pareigas. 2016 m. sausio 1 d. jis buvo inauguruotas Šveicarijos konfederacijos prezidentu. 2016 m. kovą, po kalbos apie juoką, kurią daugelis palaikė liūdna, jis tapo interneto memu. 2016 m. birželio 1 d. būdamas Šveicarijos prezidentu, J. Šnaideris-Amanas, kartu su Vokietijos kanclere Angela Merkel, Prancūzijos prezidentu Fransua Olandu ir Italijos ministru pirmininku Mateo Renci, dalyvavo oficialiame Gotardo bazės tunelio, tapusio ilgiausiu pasaulyje geležinkelio tuneliu, atidaryme.

2018 m. gruodžio 31 d. J. Šnaideris-Amanas paliko Federalinę Tarybą. 2019 m. sausio 1 d. jį pakeitė Karin Keler-Zuter.

Kitos veiklos
-------------

* Buvęs Azijos infrastruktūros investicijų banko valdytojų tarybos narys
* Buvęs Europos rekonstrukcijos ir plėtros banko valdytojų tarybos narys
* Jungtinio Pasaulio Banko ir TVF plėtros komiteto narys

Šaltiniai
---------

1. ↑  „Schneider-Ammann: le sacre de l’entrepreneur". *TSR info* (prancūzų). SRG SSR Idée Suisse. 2010-09-20. Suarchyvuotas originalas 2010-09-25. Nuoroda tikrinta 2022-10-13.
2. ↑  Egenter, Sven; Rhodes, Jason (2010-09-22). „Women take majority in Swiss cabinet for first time". *Reuters*. Thomson Reuters. p. 2. Nuoroda tikrinta 2022-10-13.
3. ↑  Valda, Andreas (2014-01-30). „Schneider-Ammann, ein Steueroptimierer?". *Tages-Anzeiger* (vokiečių).
4. ↑  „Elections produce female majority in cabinet". *Swissinfo.ch*. SRG SSR Idée Suisse. 2010-09-22. Suarchyvuotas originalas 2013-12-31. Nuoroda tikrinta 2022-10-13.
5. ↑  „Leuthard au DETEC, Widmer-Schlumpf aux finances". *TSR Télévision Suisse Romande*. SRG SSR. 2010-09-27. Suarchyvuotas originalas 2010-09-30. Nuoroda tikrinta 2022-10-13.
6. ↑  „Johann Schneider-Ammann fait rire en parlant tristement du... rire!". *RTS* (prancūzų). 2016-03-08.
7. ↑  „La Suisse et l'Europe se retrouvent au Gothard, retour sur une journée historique". *RTS* (prancūzų). 2016-06-01.
8. ↑  „Board of Governors". *Azijos infrastruktūros investicijų bankas (AIIB)*. Suarchyvuotas originalas 2017-06-06.
9. ↑  „Board of Governors". *Europos rekonstrukcijos ir plėtros bankas (EBRD)*. Suarchyvuotas originalas 2014-12-08.
10. ↑  „Members" (PDF). *Joint World Bank-IMF Development Committee*. Suarchyvuotas originalas (PDF) 2018-10-13.


| Politinis postas
 |
| --- |
| Prieš tai:**Hansas-Rudolfas Mercas** | **Šveicarijos Federalinės Tarybos narys**2010–2018 | Po to:**Karin Keler-Zuter** |
| Prieš tai:**Doris Loithard** | **Šveicarijos federalinio ekonomikos reikalų departamento vadovas**2010–2018 | Po to:**Gi Parmelinas** |
| Prieš tai:**Simoneta Somaruga** | **Šveicarijos konfederacijos viceprezidentas**2015 | Po to:**Doris Loithard** |
| **Šveicarijos konfederacijos prezidentas**2016 |